Kutholakala Isidumbu SikaJoshua Bakacheza oweMDC Othunjwe Ngenyanga Edluleyo
Abasekeli beZanu PF baphinda bahlasela inkamba yeRuwa egcine abasekeli beMDC ababalekela udlakela endaweni ezitshiyeneyo zelizwe
Isidumbu sika Mnumzana Joshua Bakachezaobengumtshayeli webandla leMDC sitholakele ngempelasonto epulazini le Beatriceduzane leHarare. UBakacheza uthunjwe ngenyanga edluleyo elo Mnumazana Tendayi Chidziwoelinye ilunga leMDC. Ababili laba babetshayela imota eyayithwele impahlazikamuyi uMnumzana Tonderai Ndira laye obulewe ngabasekeli beZanu PF. Unkosikazi Ndiraubencediswa ukuthutha lapho aakade ehlala khona elabantwabakhe ababili bazebamiswe ngamadoda abehlome ngembhobho basebethumba uBakacheza lo Chidziwobatshiya uNnkosikazi Ndira labantwabakhe emgwaqweni. Kunjalo nje,abasekeli beZanu PF babikwa behlasele inkamba yeRuwa ebigcine abasekeli beMDCababalekela udlakela endaweni ezitshiyeneyo zelizwe. Kubikwa kutshaywekwalimala abantu abambalwa. IStudio 7 kayenelisanga ukuthola imbiko egcweleyongaloludaba ngoba amapholisa abelinda lindawo alile ukuveza okwenzakeleyo kodwaibandla leMDC lithi lesabela ukuthi kungaba kulamanye amalunga alo afileyo. Enkabazwe kubikwa udlakela lulokhu lusidla ubhedu. UChris Gande weStudio 7uxoxe lesiphathamandla salelibandla enkabazwe, uMnu. Obert Ncube ukuze sizweokunengi ngaloludaba. Kunjalo nje, inhlanganiso ebonangokuthula elizweni, iZimbabwe Peace Project ithi sekufe abasekeli beZanu PFababili bebulawa ngabasekeli bemdc kusukela mhlaka 30 wenyanga edluleyo. Linhlanganiso ithi eGokwe iwar veteran elithiwa ngu Nkomo libulewe ngemvakokuzama ukuxotsha abasekeli beMDC kwesinye isigaba esingaqanjwa ngegama. Kuthiomunye njalo umsekeli weZanu PF othiw ngu T Njanji owayekhokhela abanye bakheukutshaya amalunga eMDC lokutshisa imizi yabo ubikwa wabanjwa ngabasekeli beMDCbamtshaya waze wafa. UChris Gande weStudio 7 uxoxe lesiphathamandla seZanu PF,uMnu. Joram Gumbo, olilunga ledale elimqoka lalelibandla, ipolitburo, othiudlakela yena uluzwa nje emaphephandabeni kuphela.